Odense Adresse-Contoirs Efterretninger, 1811-08-29
Indenlandske Efterretninger. Hvilke fortræffelige og følgeværdige Indretninger og Anlæg, Baroniet Brahetrolleborg i Fyen eier, sees af en Beretning fra Hr. Seminarielærer Bonde, indført i det Fyenske patriotiske Selskabs Tidsskrivts 2den Hefte, og hvoraf Følgende er et kort Udtog: Ved Udskiftningen, der for nogle og 20 Aar siden blev tilendebragt, lagdes en væsentlig Grund til Godsets Forbedring, naar man undtager enkelte Skovlodder og Eng stykker, har enhver Mand sin Jord paa eet Sted og om kring sin Gaard; men for at opnaae denne Hensigt maatte og omtrent Halvparten af Gaardene udflyttes. Jkke allene Udskiftningen var det, som bidrog til Godsets Forbedring. men Hoveriets Afskaffelse, der gav Tid til bedre at dyrke egen Jord, og Arvefæste=Indretningen, der gav Lyst til at arbeide med Jver, vare væsentlige Fordeele for Bønderne, og disse Fordeele bleve dem strax ved Udskiftningen til Deel. Bedre Kreature og skjønnere Kornmarker ere for Bonden Frugter af disse Jndretninger. Den haves det beste Haab, at Agerdyrkningen her inden meget lang Tid vil stige til en høiere Fuldkommenhed, da her nu dog findes den Mand, der har begyndt at brakke sin Jord, og han vil sikkert finde Efterlignere, naar de andre Bønder see at hans Arbeide rigelig lønnes. - Ogsaa Skovene bleve indfredede i større eller mindre Stykker efter deres Beliggenhed; skjønne Besaaninger og Beplantninger af Eege og andre Træer ere traadte istedetfor øde Pletter; Moserne udtørres, for at sættes i forstmæssig Stand med Elle, og imellem 2 til 300 Tdr. Land ere beplantede eller besaaede med størstedelen Eege, der staae i den frodigste Væxt, hvoraf de ældste ere omtrent 30 Aar gamle; de Strækninger, der før vare Heder, staae nu bevoxede med Naaletræer, ligeledes i den fro digste Væxt og af forskjellig Alder og Størrelse. Henimod 30 Aar har man allerede fortsat Besaaningen, og i den Tid fuldført Arbeidet paa en Hede, Gjerup Skov kaldet, som er omtrent 280 Tdr. Land, og begyndt to andre, Knagelbjerg, omtrent 100 Tdr., og Klosterskoven, 70 til 80 Tdr. Godset eier altsaa omtrent 450 Tdr. Land Naaleskov. Naar man tænker sig at Norges Skove aftage, og at Bygningstømmeret stiger til uhyre Priser, hvilken Trøst maae det da ikke være: at vor Øe med Tider vil kunne levere Størstedelen af det, som behøves til vore Huses Bygning, da det vist ikke vil vare mange Aar, før disse Naaleskove ville kunne sysselsætte mange Hænder, skaffmange Familier Underholdning, spare Landet store Summer, som nu gaae ud, og bringe Eieren rigelig Løn for hans Møie og anvendte Bekostninger. Foruden de Heder som findes paa Baroniet, gives endnu mange store Strækninger, især den sydvestlige Deel af Fyen, der ikke ere duelige til Agerdyrkning; hvilket Gavn for Efterkommerne, naar disse Strækninger Tid efter anden bleve besaaede med passende Træarter. Nogle smaae Plantager af Lærketræer fortjene særskilt at nævnes for Træartens Skyld. Dette Slags Træe er mærkværdigt for dets hastige Væxt, og fortrinlige Brugbarhed, da det næst Egetræet er det beste og fasteste selv til Skibsbygning. Kort, Baroniets Eier bestræber sig for, at ikke mindste Plæt af den til Agerdyrkning ubrugbare Jord skal henligge ubenyttet, men ethvert Stykke yde de Frugter, som Jordbunden efter Omstændighederne tillader. Skovprodukterne forarbeides vel, men ikke saavidt som de burde. Bøgetræerne sælges som Brænde, eller opkløvede til Bødkertræe; Ege træerne som Skibstømmer, saugede Planker, Fjelle, Huus tømmer o. s. v. Elletræerne forarbeides til Træskoe. Ved disse Forarbeidelser sysselsættes en stor Mængde Mennesker Aaret igjennem, baade ved at hugge, sauge og transportere. Affaldet af alle Træarter brændes til Kul- Vigtige ere ogsaa 2de Skæferier af Spanske Faar, hvoraf det største paa 240 Stykker, foruden Lam, tilhører Hr. Greven; det andet paa 86 Stkr., foruden Lam tilhører Stedets værdige Præst, Hr. Knap, som har henlagt 4 af Præstegaardens høieste og sletteste Marker til Faarenes Græsning. - Hr. Dannebrogsmand Schrolls Høravlings-Jnstitut frembringer Hør af fortrinlig Godhed, der sælges for størstedelen heglet. - Af Fabrik Anlæg fortjener at mærkes et af Hr. Greven nylig anlagt betydeligt Garverie, som med Bygninger, de fornødne Indretninger, Indkjøb af Materialier a. til Dato har kostet 40,000 Rd., og denne Sum vil ved den bestemte Udvidelse næsten forøges til det Dobbelte. - Et andet fortrinligt Anlæg er et Hammerværk eller Leefabrikved hvilket Vandet driver en stor Hammer, Slibesteen og Blæsebælg, hvorved aarlig forfærdiges en betydelig Mængde Leer, Skjæreknive, Spader og andre Redskaber. Værkets Jndretning blev bestyret af den afdøde duelige Mekaniker og Smedemester Søren Mathiasen, der er bekjendt nok for den af ham opfundne Hakkelsemaskine og andre Jnstrumenter. - Ogsaa fortjener at nævnes 2de betydelige Teglværket, der begge tilhøre Hr. Greven, det ene i Nærheden af Faaborg ved Byen Gjerup, hvis Ovn er til 44,000 store Muursteen, og det andet imellem Faaborg og Svendborg i en Skov, kaldet Bremerhaven, havde før 2 store Ovne, en til 50,000 og en til 65,000 store Muursteen; men da Mangel paa Arbeidere gjorde det umuelige at drive dette Teglværk, blev den ene Ovn nedbrudt. Ved sidstanførste Teglværk er ogsaa en Kalkovn hvor Greven, brændte Kalk til eget Brug, men da Krigen foraarsagede Mangel paa denne Artikel, tillod Hr. Greven tvende Jnteressentere at brænde Kalk i Ovnen til at sælge, og disse have siden den Tid leveret det Fornødne til Egnen og flere Steder i Fyen, og derved erstattet Mangelen paa Gullandsk og anden fremmed Kalk. - Af det ophævede Linnedmanufaktur er endnu et Væverie, hvor der væves alle Slags Dreieler af forskjellige Mønstre. Mesteren, en Jislænder, som før var Vævermester paa Manufakturet, er en fortrinlig duelig Mand; men at drive sit Væverie fabrikmæssig er nu ikke mueligt, han maae derfor næsten allene leve af at væve for Fremmede Foruden dette Væverie findes her paa Godset mange gode Vævere, der have lært hos ovennævnte Mester paa Manufakturet. - Blant de Haandværkere, der forfærdige mere end Egnen bruger, fortjene at nævnes: Saddel mageren ved Trolleborg, der ei allene forfærdiger got Arbeide for Egnen, men sælger endog til Fremmede selv udenfor Fyen, og Godsets Træskoemænd, der levere en stor Mængde Vare, som udføres til mange af Danmarks Provindser. - Enkelte Mænd udenfor Bondestanden have bragt Haugedyrkningen temmelig vidt, og disse ville sikkert finde Efterlignere. - Den største Deel af alle disse skjønne Indretninger har Godset især den virksomme Menneskeven, salig Grev Ludvig Reventlow, at takke for, der tillige af alle Kræfter har befordret Oplysningens Udbredelse ved at opbygge mange nye Skoler, og forsynet samme med duelige Lærere, der allerede over 27 Aar have arbeidet paa de Unges Dannelse. Hans Søn, den nuværende Greve, træder i Faderens Fodspor, og virker ved enhver Leilighed til det almindelige Beste.